open-index/open-wikipedia-markdown huggingface dataset:
1859

**1859** (**[[ரோம எண்ணுருக்கள்|MDCCCLIX]]**) ஒரு சனிக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் வியாழக்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* ஏப்ரல் 20 - சார்ல்ஸ் டிக்கன்ஸ் எழுதிய இரண்டு நகரங்களின் கதை புதினம் வெளியிடப்பட்டது.
* மே 21 - பிக் பென் மணிக்கூடு முதன் முறையாக இயக்கப்பட்டது.
* மே 30 - சார்டீனியர்கள் ஆஸ்திரியப் படைகளை பாலெஸ்ட்ரோ என்ற இடத்தில் தோற்கடித்தனர்.
* ஜூன் 6 - குயீன்ஸ்லாந்து பிரித்தானியாவின் குடியேற்ற நாடாக அமைக்கப்பட்டது.
* ஜூன் 24 - சார்டீனிய இராச்சியம் மற்றும் பிரான்சின் மூன்றாம் நெப்போலியனின் படைகளும் வடக்கு இத்தாலியில் ஆஸ்திரியப் படைகளைத் தோற்கடித்தன.
* ஆகஸ்ட் 27 - பென்சில்வேனியாவின் டிட்டுஸ்வில் என்ற இடத்தில் ஐக்கிய அமெரிக்காவின் முதலாவது எண்ணெய்க் கிணறு எட்வின் டிறேக் என்பவரால் தோண்டப்படட்து.
* அக்டோபர் 26 - வேல்சில், ஆங்கிலெசி என்ற இடத்தில் நீராவிக் கப்பல் ஒன்று மூழ்கியதில் 454 பேர் கொல்லப்பட்டனர்.
* நவம்பர் 24 - சார்ல்ஸ் டார்வின் தனது *உயிரங்களின் தோற்றம்* நூலை வெளியிட்டார். இதன் பிரதிகள் அனைத்தும் முதல் நாளிலேயே முழுவதுமாக விற்பனையாகின.

## நாள் அறியப்படாதவை
* பெப்ரவரி - யாழ்ப்பாணத்தில் முதன் முறையாக கத்தோலிக்க நூலகம் ஒன்று செமேரியா ஆயரினால் அமைக்கப்பட்டது.
* நவம்பர் - யாழ்ப்பாணத்தில் தமிழில் சிறுவர் இதழ் பாலியர் நேசன் வெளிவந்தது.
* தமிழ் புளூட்டாக், தமிழ்ப் புலவர்களது வரலாறு கூறும் ஒரு நூல் யாழ்ப்பாணத்தில் வெளியிடப்பட்டது.
* யாழ்ப்பாண நகரத்தின் மக்கள் தொகை 28,500 ஆக மதிப்பிடப்பட்டது.
* திமோர் தீவு போர்த்துக்கலுக்கும் நெதர்லாந்துக்கும் இடையில் பங்கிடப்பட்டது.

## பிறப்புகள்
* மே 22 - ஆர்தர் கொனன் டொயில், ஆங்கில எழுத்தாளர் (இ. 1930)
* சூலை 7 - இரட்டைமலை சீனிவாசன், இந்திய அரசியல்வாதி, சமூக சீர்திருத்தவாதி (இ. 1945)

## இறப்புகள்

## 1859 நாட்காட்டி

## மேற்கோள்கள்

*
அக்சோப்ய புத்தர்

வஜ்ரயான பௌத்தத்தில், **அக்‌ஷோப்ய புத்தர்** ஐந்து தியானி புத்தர்களில் ஒருவர். மேலும் ஆதிபுத்தரின் அம்சமாக கருதப்படும் இவர் நிதர்சனத்தின் விழிப்புநிலையை குறிப்பவர். பாரம்பரியத்தின் படி இவருடைய உலகம் வஜ்ரதாதுவின் கிழக்கே உள்ள *அபிரதி(अभिरति)*  ஆகும். ஆனால் மக்களிடத்தில் அமிதாப புத்தரின் சுகவதியே பரவலாக உள்ளது. இவருடைய உலகத்தை குறித்து யாரும் அவ்வளவாக அறியார். இவருடைய துணை லோசனா ஆவார். இவர் எப்பொழுதும் இரண்டு யானைகளுடன் சித்தரிக்கப்படுகிறார். இவருடைய நிறம் நீலம், இவருடைய சின்னம் மணி, மூன்று உடுப்புகள் மற்றும் செங்கோல். இவருக்கு பலவிதமான வெளிப்பாடுகள் உள்ளன.

## நம்பிக்கைகள்

அக்‌ஷோப்யர் "அக்‌ஷோப்யரின் புனித புத்த உலகம்" என்ற மகாயான சூத்திரத்தில் முதன் முதலில் சுட்டப்படுகிறார். அந்த சூத்திரத்தின் படி, அபிரதியில் தர்மத்தை பின்பற்ற நினைத்த ஒரு பிக்‌ஷு, தான் போதி நிலையை அடையும் வரையில் கோபத்தையும் பகைமையும் எந்த உயிரிடத்திலும் காட்டுதில்லை என உறுதி பூண்டார். அவர் இதில் வெற்றி பெற்ற நிலையில், புத்தத்தன்மை அடைந்து அக்‌ஷோப்ய புத்தர் ஆனார்.

ஜப்பானில் அக்‌ஷோப்யரையும் ஆசல வித்யாராஜாவையும் இணைத்து வழிபடுவது உண்டு. ஆனால் ஆசலநாதர் கர்பகோசதாது(गर्भखोस धातु)வில் வசிக்கும் ஒரு வித்யாராஜாவே ஒழிய புத்தர் கிடையாது

பைஷஜ்யகுரு வழிபாடு பரவுவதற்கு முன்னர், அக்‌ஷோப்ய குணப்படுத்தும் செயல்களுக்காக முற்காலத்தில் வழிப்படும் வழக்கம் இருந்தது.

## நம்பிக்கைகள்
அக்‌ஷோப்யர் மனிதனின் பயனில்லாத கோபத்தை, பளிங்கு போன்ற தூய விவேகமாக மாற்றுபவர். இந்த விவேகத்தோடு, மனிதர்கள் அனைத்து விடயங்களையும் நடுநிலைமையை மாறாது பார்க்கும் தன்மைப்பெறுகிறார்கள். ஒரு பளிங்கு நல்லதோ கெட்டதோ, தன் மீது விழும் பிம்பத்தை அப்படியே பிரதிபிம்பமாக காண்பிப்பது போல, மனிதர்களுக்கும் அத்தகைய நடுநிலைத்தன்மையை அக்‌ஷோப்யர் அருளுகிறார்.

நீல நிற நீர் எவ்வாறு பிம்பத்தை அப்படியே பிரதிபலிக்கின்றதோ அவ்வாறே நமக்கு அக்‌ஷோப்யர் அத்தன்மையை அளிக்கிறார். எனவே தான் அவர் நிறம் நீலமாக உள்ளதாக கூறுவர்.

## சித்தரிப்பு

அக்‌ஷோப்யர் பூமிஸ்பரிச(भूमिस्पर्श - பூமியைத்தொடும்) முத்திரையுடன் காணப்படுகிறார். இந்த முத்திரை ஆழ்ந்த நம்பிக்கையையும், அக்‌ஷோப்யர் புத்தத்தன்மை அடையக் காரணமாக இருந்த அவரது உறுதியையும் குறிக்கிறது.

அக்‌ஷோப்யருடைய சின்னம் வஜ்ரம். வஜ்ரம், ஒரு மின்னலின் ஆற்றலையும், வலிமையையும் குறிக்கிறது. மேலும் இச்சொல் வைரத்தின் பிரகாசத்தையும், தூய்மையையும் குறிக்கிறது (வஜ்ரம் என்ற வடச்சொல் மின்னலையும் வைரத்தையும் ஒன்று சேரக் குறிக்கக்கூடியது). அக்‌ஷோப்யரின் முத்திரை அவருடைய பூமியைப் போன்ற உறுதியான மனத்தை காட்டுகிறது. அவ்வுறுதியினால் தான் அவர், அனைத்து தடைகளையும் மீறி புத்தத்தன்மை எய்தினார்.

அக்‌ஷோப்யருடைய வாகணம் யானை. யானை நிலத்தின் மீது எடுத்து வைக்கும் ஒவ்வொரு அடியும், அக்‌ஷோப்யருடைய உறுதியை குறிக்கிறது.

## மந்திரம்

இவருடைய மந்திரம்

**ஓம் அக்‌ஷோப்ய ஹூம்**  **ॐ अक्षोभ्य हूँ**

அக்‌ஷோப்யருடைய பீஜாக்‌ஷரம் **ஹூம்(हूँ)** ஆகும்

## இவற்றையும் பார்க்கவும்
*ஐந்து தியானி புத்தர்கள்
*மஹாயான பௌத்தம்

## மேற்கோள்கள்

*Jordan, Michael, *Encyclopedia of Gods*, New York, Facts On File, Inc. 1993, pp.&nbsp;9–10
*Vessantara, *Meeting the Buddhas*, Windhorse Publications 2003, chapter 9

பகுப்பு:புத்தர்கள்
மொசாம்பிக்கு

**மொசாம்பிக்** (*Mozambique*) என்று அழைக்கப்படும் **மொசாம்பிக் குடியரசு** (போர்த்துகீசம்: *República de Moçambique*, pron. ), தென்கிழக்கு ஆப்பிரிக்க நாடாகும். இந்நாட்டுக்கு கிழக்கே இந்தியப் பெருங்கடலும், வடக்கே தன்சானியாவும், வட கிழக்கே சாம்பியா மற்றும் மலாவியும், மேற்கே சிம்பாப்வேயும், வட மேற்கே சுவாசிலாந்தும் தென்னாப்பிரிக்காவும் உள்ளன. 1498ல் வாஸ்கோடகாமா இந்நாட்டைக் கண்டறிந்த பின், 1505ல் போர்த்துகீசியர்கள் இங்கு குடியேறினர். 1510 வாக்கில், கிழக்காப்பிரிக்கக் கடற்கரையில் அமைந்திருந்த எல்லா முன்னாள் அரபு சுல்தானகங்களையும் தங்கள் முழு கட்டுப்பாட்டின் கீழ் போர்த்துகீசியர்கள் கொண்டு வந்தனர்.

போர்த்துகீசியம் பேசும் நாடுகள் சமூகத்திலும் பொதுநலவாய் நாடுகளிலும் மொசாம்பிக் ஓர் உறுப்பு நாடாக உள்ளது. *Muça Alebique*, என்ற சுல்தானின் பெயரை அடுத்து இந்நாட்டுக்கு மொசாம்பிக் என்று பெயர் சூட்டப்பட்டுள்ளது.

தொன்மையான பாய்மரக்கப்பல் ஓட்டும் முறை|thumb|left|310px
மொசாம்பிக் 'அருமையான சுற்றுலாத் தளம்' என்று பெயர் பெற்று வருகிறது. மிகுந்த அழகும் குறைந்த செலவுமே இதற்குக் காரணம். மொசம்பிக் நாட்டில் ஒரு புறம் கடல் சூழ்ந்து உள்ளது. இங்கே பாரா குடாவில் கடற்கரைகள் மட்டும் இன்றி கடல் வாழ் மிருகங்களும் உண்டு. கோரோங்கோசா தேசிய பூங்கா மிகுந்த புகழ் வாய்ந்தது. இங்கே புல்வெளி, அடர்ந்த மழைக்காடுகள் மற்றும் அகன்ற அருவிகள் அமைந்துள்ளன. பெண்பா என்ற ஒரு துறைமுக நகரம் மொசாம்பிக்கில் ஒரு முக்கிய இடமாகும். இங்கே போர்த்துக்கீச கட்டட அமைப்பு மிகவும் அழகானது. மொசாம்பிக் நாட்டில் சுற்றுலா மட்டும் இன்றி தொழிற்சாலைகளும் இந்நாட்டில் அமைந்துள்ளன.

## வெளி இணைப்புகள்
* அதிகாரபூர்வ அரசுத் தளம் 
* Mozambique Country Report 
* Country Profile, பிபிசி
* Niassa Reserve  Niassa National Reserve official website

## மேற்கோள்கள்

பகுப்பு:கிழக்கு ஆப்பிரிக்க நாடுகள்

பகுப்பு:ஐக்கிய நாடுகள் சபையின் உறுப்பு நாடுகள்
ஐந்து தியானி புத்தர்கள்

right|பல்வேறு புத்தர்கள்

வ்ஜ்ரயான பௌத்தத்தில், **ஐந்து தியானி புத்தர்கள்** அல்லது **[[ததாகதர்]]கள்** என்பது ஐந்து புத்தர்களின் குழுமத்தை குறிக்கிறது. இந்த ஐவரும் புத்தரின் ஐந்து குணங்களின் வெளிப்பாடாகவும் உருவகமாகவும் கருதப்படுகின்றனர். இவர்களை வடமொழியில் **பஞ்ச மஹா புத்தர்கள்** எனவும் **ஐந்து ஜினர்கள்** எனவும் குறிப்பிடுவர். இந்த ஐந்து புத்தர்களின் வழிபாடு வஜ்ராயனப் பௌத்தத்தில் அதிமுக்கியத்துவம் வாய்ந்தது

ஐந்து தியானி புத்தர்கள் என்ற கூற்று, பிற்காலத்தில் திரிகாய தத்துவத்தை அடிப்படையாகக் கொண்ட எழுந்த ஒரு நம்பிக்கையாகும். இந்த திரிகாய தத்துவம் யோகாசாரத்தில் விரிவாக விவரிக்கப்பட்டுள்ளது. இந்த ஐந்து புத்தர்களும் தர்மகாய(தர்மத்தையே உடலாக கொண்டவர்கள்) புத்தர்கள் ஆவர் துவக்கத்தில் 'ப்ரக்ஞை'யையும்(அறிவுணர்ச்சி) 'கருணையையும்' உருவகபடுத்தும் விதமாக அக்ஷோப்ய புத்தர் மற்றும் அமிதாப புத்தர் தோன்றினர். மேலும் இது வளர்ர்சி அடைந்து , சுவர்ணபிரபாச சூத்திரத்தில் ஆற்றலையும் ஆன்மிக செல்வத்தையும் குறிக்கும் வகையில் துந்துபீஷ்வரரும், ரத்னகேதுவும் எழுந்தனர். பிற்காலத்தில் இவர்களுடைய பெயர் அமோகசித்தி எனவும் ரத்தினசம்பவர் எனவும் மருவியது. இவர்கள் நால்வருக்கும் நடுநாயகாம விளங்கும் வண்ணம் மஹாவைரோசன புத்தர் தோன்றலானார்.

இந்த ஐந்து புத்தர்களின் திசையையும் நிறமும் அவரவர்களுடைய மண்டலத்திற்கு ஏற்றவாறு மாறுபடும்.

வைரோசன மண்டலத்தில் கீழ்க்கண்டவாறு இவர்கள் காணப்படுகின்றனர்.

                                               
மற்ற மொழிகளில் தியானி புத்தர்களின் பெயர்கள்:

மேற்கூறிய ஐந்து புத்தர்களும், ஐந்து வித்யாராஜாக்களின் மூலம் காக்கப்படுகின்றனர். ஐந்து தியானி புத்தர்களும் வித்யாராஜாக்களும் ஒருங்கிணைந்து ஒன்றாக இரு பிரிவு மண்டலத்தில் சித்தரிக்கப்படுகின்றனர்.

## மேலும் பார்க்கவும்
* திரிகாயம்

## மேற்கோள்கள்

* Bucknell, Roderick & Stuart-Fox, Martin (1986). *The Twilight Language: Explorations in Buddhist Meditation and Symbolism*. Curzon Press: London. 

## வெளி இணைப்புகள்
* ஐந்து தியானி புத்தர்
* ஐந்து தியானி புத்தர்களின் சித்திரம் 
* தியானி புத்தர்களின் சின்னங்கள் 

பகுப்பு:மகாயான பௌத்தம்
பகுப்பு:புத்தர்கள்
பகுப்பு:யிதம்
இருபத்தி எட்டு புத்தர்களின் பட்டியல்

பௌத்த சூத்திரங்களில், கௌதம புத்தருக்கு முன்பு இந்த பூமியில் பல புத்தர்கள் அவதரித்துள்ளதாக கூறிகின்றன. அவ்வாறாக இந்த கல்பத்தில் அவதரித்த 28 புத்தர்களின் பட்டியல்;

thumb|right|240px|சயன கோலத்தில் புத்தர்

thumb|right|155px|நிற்கும் புத்தர்

## மேற்கோள்கள்


## இவற்றையும் பார்க்கவும்
*மைத்திரேய புத்தர்
*போதிசத்துவர்
* பௌத்த யாத்திரை தலங்கள்

பகுப்பு:சமயம் தொடர்பான பட்டியல்கள்
பகுப்பு:புத்தர்கள்
அமோகசித்தி புத்தர்

**அமோகசித்தி(अमोघसिद्धि)** புத்தர், ஐந்து தியானி புத்தர்களில் ஒருவர் ஆவார்.

அமோகசித்தி புத்தரின் திசை வடக்கு, நிறம் பச்சை ஆகும். இவர் மனிதர்களுள் உள்ள பொறாமையை அழிக்க உதவுபவர். இவரது வலக்கரத்தில் அபய முத்திரையுடன் காணப்படுகிறார். இவர் அருள்வது சர்வசித்தி புத்தியாகும்.
 

இவருடைய மந்திரம் கீழ்க்கண்டவாறு

**ஓம் அமோகசித்தி ஆஹா ஹூம்**
**ॐ अमोघसिद्धि आः हूँ**

இவருடைய பீஜாக்‌ஷ்ரம **ஆஹா(आ:)** ஆகும்.

## இவற்றையும் பார்க்கவும்
*ஐந்து தியானி புத்தர்கள்
*மஹாயான பௌத்தம்

## மேற்கோள்கள்


பகுப்பு:புத்தர்கள்
ரத்தினசம்பவ புத்தர்

**ரத்தினசம்பவ(रत्नसंभव) புத்தர்**, வஜ்ரயான பௌத்தத்தில் வணங்கப்படும் ஐந்து தியானி புத்தர்களுள் ஒருவர்.

இவருடைய திசை தெற்கு, நிறம் மஞ்சள். இவருடைய இணையாக இருப்பவர் **மாமகீ**. இவர் வரத முத்திரையுடன் திகழ்கிறார். 

இவருடைய மந்திரம் கீழ்க்கண்டவாறு

**ஓம் ரத்னசம்பவ த்ராம்**
**ॐ रत्नसंभव त्राँ**

இவருடைய பீஜாக்‌ஷரம் **த்ராம்(त्राँ)** ஆகும்.

## இவற்றையும் பார்க்கவும்
* மஹாயான பௌத்தம்
* ஐந்து தியானி புத்தர்கள்

## மேற்கோள்கள்


பகுப்பு:புத்தர்கள்
1120

## நிகழ்வுகள்
* வெல்ச்செர் என்பவர் பூமியை அளவிடுவதற்கு பாகை, மினிட், செக்கன் போன்றவற்றை அறிமுகப்படுத்தினார்.
* வேல்சில் லாண்டாஃப் தேவாலயத்தின் அமைப்பு வேலைகள் ஆரம்பமாயின.
* நவம்பர் 25 - இங்கிலாந்து மன்னன் முதலாம் ஹென்றியின் மகன் "வில்லியம் அடெலின்" பயணஞ்செய்த கப்பல் ஆங்கிலக் கால்வாயில் மூழ்கியதில் கொல்லப்பட்டான்.

## பிறப்புகள்
* பிரான்சின் ஏழாம் லூயி மன்னன் (இ. 1180)

## இறப்புகள்
* நவம்பர் 25 - வில்லியம் அடெலின், இங்கிலாந்தின் முதலாம் ஹென்றியின் மகன் (பி. 1103)

பகுப்பு:1120

## மேற்கோள்கள்
வச்ரபானி

**வச்ரபானி** மஹாயான பௌத்தத்தின் பழம்பெறும் போதிசத்துவர்களில் ஒருவர். அவருடைய பெயருக்கு கையில் மின்னலை(வஜ்ரம் - மின்னல்) ஏந்தியவர் என்று பொருள். இவர் புத்தரின் பாதுகாவலராக திகழ்கிறார் மேலும் அவர் புத்தரின் ஆற்றலில் உருவகமாக உள்ளார். வஜ்ரபாணி பழங்காலத்தில் பெரும்பாண்மையான பௌத்த வடிவங்களில் புத்தருடன் காணப்படுகிறார். பொதுவாக, வஜ்ரபாணி, அவலோகிதேஷ்வரர், மஞ்சுஸ்ரீ ஆகிய மூவரும் புத்தரின் பாதுகாவலர்களாக சித்தரிக்கப்படுபவர்கள்.   

## நம்பிக்கைகள்
thumb|காந்தார வஜ்ரபாணி சிலை

வஜ்ரபாணி, கையில் மின்னலை ஏந்தியவராக உள்ளார். எப்படி,  மஞ்சுஸ்ரீ அனைத்து புத்தர்களின் அறிவின் உருவகமாகவும், அவலோகிதேஷ்வரர் அனைத்து புத்தர்களின் கருணையின் உருவமகாகவும் கருதுவது போல, வஜ்ரபாணி அனைத்து புத்தர்களின் ஆற்றலின் உருவகமாக விளங்குகிறார். வஜ்ரபாணியின் இந்த உக்கிர உருவம், தெளிவு பெற்ற மனத்தின் ஆற்றலை விளக்குகிறது. அவர் மனிதர்களுள் உள்ள எதிர்மறையான எண்ணங்களை அழிப்பவராக உள்ளார். அவருடைய இடது கையில் வஜ்ராயுதமும், வலது கையில் பாசமும்(पाशं) வைத்துள்ளார். தன்னிடமுள்ள பாசத்தால் அரக்கர்களை கட்டுகின்றார். தன்னுட்ய சிரத்தில் மண்டை ஓட்டை மகுடமாக சூடியுள்ளார். மேலும், கழுத்தில் நாகத்தையும் உடலில் புலித்தோலையும் அணிந்துள்ளார்.   

## சித்தரிப்பு

thumb|left|175px|புத்தரின் பாதுகாவலராக வஜ்ரபாணி

பொதுவாக, வஜ்ரபாணி உக்கிர உருவுடன் காட்சி தருகிறார். மேலும் காந்தார பௌத்த சிற்பங்களில் இவர் கிரேக்க வீரரான ஹெராக்ல்ஸ்'ஐ ஒத்து இருக்கிறார். மேலும் புத்தரின் காவலராகவும் வழிகாட்டியாகவும் இச்சிற்பங்களில் அவர் சித்தரிக்கப்படுகிறார். ஜப்பானின் இவரை ஷுகொங்கோஷின் என அழைக்கின்றனர். புத்தர்களின் பாதுகாவலர்களாக கருதப்படும் வித்யாராஜாக்கள் இவ்ரை வணங்கும் வழக்கத்தில் இருந்து தோன்றியிருக்கலாம் என கருதப்படுகிறது. 

## மந்திரங்கள்

வஜ்ரபாணியின் மந்திரம் கீழ்க்கண்டவாறு

**ஓம் வஜ்ரபாணி ஹூம்**
**ॐ वज्रपाणि हूँ**

இந்த மந்திரத்தை உச்சரிப்பதால் அளவில்லாத ஆற்றலும் வீரியமும் ஒருவருக்கு கிடைப்பதாக நம்பப்படுகிறது. 

## இவற்றையும் பார்க்கவும்
*போதிசத்துவர்
*தர்ம்பாலகர்

## மேற்கோள்கள்
* "Religions and the Silk Road" by Richard C. Foltz (St. Martin's Press, 1999) 
* "The Diffusion of Classical Art in Antiquity" by John Boardman (Princeton University Press, 1994) 
* "Old World Encounters. Cross-cultural contacts and exchanges in pre-modern times" by Jerry H.Bentley (Oxford University Press, 1993) 
* "Alexander the Great: East-West Cultural contacts from Greece to Japan" (NHK and Tokyo National Museum, 2003)
* "The Greeks in Bactria and India" W.W. Tarn, Cambridge University Press
* "De l'Indus à l'Oxus, Archéologie de l'Asie Centrale", Osmund Bopearachchi, Christine Sachs, 
* "The Crossroads of Asia, Transformation in image and symbols", 1992, 

## வெளி இணைப்புகள்
* வஜ்ரபாணி - அக்ஷோப்யரின் அம்சம்
*வஜ்ரபாணி - மந்திரங்கள் மற்றும் தோற்றம்

பகுப்பு:போதிசத்துவர்கள்
பகுப்பு:தர்மபாலர்கள்
பகுப்பு:இயக்கர்
அப்பாச்சி டாம்கேட்

**அப்பாச்சி டாம்கேட்** (இலங்கை வழக்கு: ரொம்கட்) ஆனது அப்பாசி சாப்ட்வேர் பவுண்டேசனின் ஓர் வலை சேவகன் ஆகும். சண் மைக்ரோசிஸ்டத்தின் விதிமுறைகளுக்கமைய ஜாவா செர்வ்லெட் மற்றும் ஜாவா செர்வர்பேஜஸ் ஆகியவற்றை வலை சேவகனிலேயே இயக்கக்கூடிய வசதியுள்ளது. எக்ஸ்எம்எல் முறையிலான கோப்புக்களினால் விருப்பத்திற்கேற்றவாறு இவ் இணையவழங்கியை நிர்வாகிக்கமுடியும். டாம்கேட் தன்னுடைய இணைய வழங்கியைக் கொண்டுள்ளது.

## விருத்தி நிலை
அப்பாச்சி சாப்ட்வேர் பவுண்டேசனின் அங்கத்தவர்களும் தன்னார்வலர்களும் சேர்ந்தே டாம்கேட்டை விருத்தி செய்து பராமரிக்கின்றனர். பயனர்கள் அப்பாச்சி அனுமதி மூலம் மூலநிரலையும் இருமத்தையும் பெற்றுக்கொள்ளலாம். டாம்கேட்டின் பதிப்பானது 3.0.x உடன் ஆரம்பிக்கின்றது. (இதற்கு முந்தியவை சண்மைக்ரோசிஸ்டத்தின் உட்பாவனைக்கென உருவாக்கப்பட்டது வெளியில் விடப்படவில்லை). டாம்கேட்  6.0.14, 6.0.x வரிசையில் வரும் பதிப்புக்களின் ஆகப்பிந்தைய வினைத்திறனான பதிப்பாகும். இது சேர்வ்லெட் 2.5 ஐ ஆதரிக்கின்றது., 2007.

## நிறுவுதல்/அடிப்படைச் செயற்பாடுகள்
### உபுண்டு
பின்வரும் விபரம் டாம்கேட் 6 க் ஆனது.  பிறவு வெளியீடுகளும் இதைப் போன்ற ஒரு படிமுறையையே பின்பற்றும்.


```
apt-get install tomcat6
apt-get install tomcat6-admin
apt-get install tomcat6-docs
apt-get install tomcat6-examples
```


உபுண்டுவில் நிர்வாகிப் பயனரை /etc/tomcat6/tomcat-users.xml சென்று பின்வருமாறு சேர்த்து, பின்னர் டாம்கேட்டை மீண்டும் துவக்க வேண்டும்.


```
<role rolename="manager-gui"/>
<role rolename="manager-status"/>
<user name="admin" password="admin" roles="manager-gui, manager-status"/>
```



```
sudo /etc/init.d/tomcat6 restart
sudo /etc/init.d/tomcat6 status
```


## உசாத்துணைகள்


## வெளி இணைப்புகள்
* Apache Tomcat - Tutorial

பகுப்பு:அப்பாச்சி மென்பொருள் அறக்கட்டளை
பகுப்பு:யாவாத் தளம்
வச்ரசத்துவர்

thumb|240px|வஜ்ரம் மற்றும் மணியுடன் வஜ்ரசத்துவர்.

**வச்ரசத்துவர்** என்பது வஜ்ரயான பௌத்தத்தில் சமந்தபத்திரருடைய பெயர் ஆகும். வஜ்ரயான பௌத்தத்தில் பல புத்தர்களும் போதிசத்துவர்கள் வேறு வடிவில் வணங்கப்படுகின்றனர். வஜ்ரசத்துவர்,மஹாவைரோசன சூத்திரம் மற்றும் வஜ்ரசேகர சூத்திரத்தில் முக்கிய் பங்கு வகிக்கின்றார். இரண்டு சூத்திரங்களிலும், வஜ்ரசத்துவர் மஹாவைரோசன புத்தரிடமிருந்து தர்மத்தை தெரிந்து கொள்ளும் விதமாக பல்வேறு சடங்குகளை கற்கிறார். இதிலிருந்தே வஜ்ரயான பௌத்தம் பிறந்த்தாக கூறுவர்.

தந்திர பௌத்த சடங்குகளில், குரு மஹாவைரோசனராகவும் சீடர் வஜ்ரசத்துவராகவும் கருதிக்கொண்டு மேற்கூறிய சூத்த்ரங்களை மந்திரங்களாக உச்சாடனம் செய்வர்.

பௌத்த மறைபொருள்(esoteric) பிரிவை இவரே தோற்றுவித்ததாக கருதப்படுகிறது. வஜ்ரசத்துவர் நாகார்ஜுனருக்கு மறைபொருள் தந்திரத்தை தென்னிந்தியாவில் ஒரு ஸ்தூபியில் உபதேசித்ததாக கருதப்படுகிறது.

சில தந்திர பௌத்த பிரிவுகள், இவரை ஆதிபுத்தராக கருதிகின்றன

## மந்திரங்கள்

இவருடைய மந்திரம் **ஓம் வஜ்ரசத்த்வ ஹூம்(ॐ वज्रसत्त्व हूँ)** எனபது ஆகும்.  மேலும் இவருக்கு 100 எழுத்துக்களை கொண்ட  மந்திரமும் பயன்படுத்தப்பட்டு வருகிறது.

## மேற்கோள்கள்
* Becoming Vajrasattva, 2nd Edition: The Tantric Path of Purification (2004) by Lama Yeshe, ISBN 978-0861713899, Wisdom Publications.
* Teachings from the Vajrasattva Retreat (1999) by Lama Thubten Zopa, ISBN 978-1891868047, Lama Yeshe Wisdom Archive, downloadable
* The Tantric Path of Purification: The Yoga Method of Heruka Vajrasattva (1994) by Lama Thubten Yeshe, ISBN 978-0861710201, Wisdom Publications.

## வெளி இணைப்புகள்
* வஜ்ரசத்துவரின் மந்திரம் சித்தம் எழுத்துகளில்

## இவற்றையும் பார்க்கவும்
* வஜ்ரயான பௌத்தம்
* போதிசத்துவர்

பகுப்பு:போதிசத்துவர்கள்
சமந்தபத்திரர் (போதிசத்துவர்)

**சமந்தபத்திரர்(समंतभद्र)** மஹாயான பௌத்தத்தில் உண்மையின் மூர்த்தியாக கருதப்படுபவர். இவர் அனைத்து புத்தர்களின் தியானத்தின் உருவகமாக திக்ழ்பவர். இவரே தாமரை சூத்திரத்தின் பாதுகாவலராக போற்றப்படுகிறார். மேலும் அவதாம்சக சூத்திரத்தின் படி, போதிசத்துவத்துக்கு அடிப்படையான பத்து உறுதிமொழிகளை இவர் பூண்டுள்ளார்.  வஜ்ரயான பௌத்தத்தில் இவர் வஜ்ரசத்துவர் என அழைக்கப்படுகிறார். 

சமந்தபத்திரர் என்றால் எங்கும் நிறைந்திருக்கும் வள்ளன்மை என பொருள்கொள்ளலாம். இவர் சாக்கியமுனி புத்தரின் சேவகராக கருதப்படுகிறார். ஜப்பானில் இவர் தாமரை சூத்திரத்தின் பாதுகாவலராக வணங்கப்படுகிறார்.  

பொதுவாக சமந்தபத்திரர் தன்னையே போதிசத்துவராக சுட்டிக்கொண்டாலும், சில மறைபொருள் தந்திர பௌத்த பிரிவுகள் அவளை ஆதிபுத்தராக கருதிகின்றன.மேலும் சில யோகசாரப் பிரிவுகள் வைரோசனரை தவிர்த்து இவரே யோகசாரத்தை நிர்மாணித்ததாக நிம்புகின்றனர.

## சித்தரிப்பு

இவர் பெரும்பாலும் தனியாகச் சித்தரிக்கப்படுவதில்லை. சாக்கியமுனியுடன் திரிமூர்த்தியாகவோ இல்லையெனில் வைரோசன புத்தருடனோ தான் இவர் சித்தரிக்கப்படுகிறார். 

சீனத்தில், சில சமயங்களில், பெண் வடிவத்தில் ஆறு தந்தங்களை உடைய யானையை வாகனமாகவும் கையில் தாமரை இலையை குடையாகவும் கொண்டவராக சித்தரிக்கப்படுவதுண்டு. இவ்வடிவில் இவர், எமேய் மலையில் உள்ள பௌத்த மடங்களின் பாதுகாவலராகக் கருதப்படுகிறார்.

## மேற்கோள்கள்
**Ancient Tibet: Research materials from the Yeshe De Project*. 1986. Dharma Publishing, California. 
*Dudjom Rinpoche and Jikdrel Yeshe Dorje. *The Nyingma School of Tibetan Buddhism: its Fundamentals and History*. Two Volumes. 1991. Translated and edited by Gyurme Dorje with Matthew Kapstein. Wisdom Publications, Boston. 

பகுப்பு:போதிசத்துவர்கள்
வச்ரதாரர்

thumb|right|வஜ்ரதாரரின் சிலை
**வச்ரதாரர்** அல்லது **வஜ்ரதாரர்** (वज्रधार) திபெத்திய பௌத்த சித்தாந்தத்தின் சாக்ய, கெலுக் மற்று கக்யு பிரிவுகளின்படி இவரே **[[ஆதிபுத்தர்]]** ஆவார். இந்திய புத்தமதத்தின் படிமலர்ச்சியில் சமந்தபத்திரரின் இடத்தை வஜ்ரதாரர் நிரப்பினார்.

திபெத்திய அண்டவியலில் சமந்தபத்திரரும் வஜ்ரதாரரும் ஒரே தன்மையுடைய வெவ்வேறு பெயர்களுடைய (Cognate Deities) புத்தராக கருதப்படுகின்றனர்.  இருவரும் வெவ்வேறு பெயர்கள், வெவ்வேறு கூறுகள் மற்றும் வெவ்வேறு சித்தரிப்புகளை கொண்ட ஒரே தன்மையுடைய புத்தரையே குறிக்கின்றனர். இருவருமே தர்மகாய புத்தர்களாக கருதப்படுகின்றனர். பொதுவாக சமந்தபத்திரர் ஆபரண அலங்காரங்கள் இல்லாதவராகவும் வஜ்ரதாரார்  அணிகலன்கள் அணிந்தவராகவும் சித்தரிக்கப்படுகின்றனர்.

## மேற்கோள்கள்


பகுப்பு:புத்தர்கள்
அமராவதி ஆறு

**அமராவதி ஆறு** (*Amaravati River*) கரூர் மாவட்டம், திருப்பூர் மாவட்டம் இரண்டையும் வளப்படுத்தும் காவிரி ஆற்றின் முக்கிய துணை ஆறுகளில் ஒன்றாகும். பழனி மலைத்தொடருக்கும் ஆனைமலைத்தொடருக்கும் இடையில் உள்ள மஞ்சம்பட்டி பள்ளத்தாக்கில் உற்பத்தியாகிறது. இதனுடன் பாம்பாறு, சின்னாறு மற்றும் தேவாறு ஆகியவை இணைந்து கொள்கின்றன. இது அமராவதி அணை மூலம் தடுக்கப்பட்டு அமராவதி நீர்த்தேக்கம் தோன்றுகிறது. அங்கிருந்து வடகிழக்காக செல்லுகையில் கொழுமம், அருகில் குதிரை ஆறு இணைந்த பின் கொமரலிங்கம்,தாராபுரம்,சின்னதாராபுரம் பகுதி வழியாக பாய்ந்து கரூர் அருகே காவிரியுடன் கலக்கிறது. உபநதிகள் சண்முகா நதி, குடகனாறு, உப்பாறு ஆகியன. ஆண் பொருநை என்ற பெயரும் அமராவதி ஆறுக்கு உண்டு

## பழங்காலப் பெயர்
சங்ககாலத்திற்குப் பின் இந்த ஆற்றுக்கு **ஆம்ரபி** என பெயர் வழங்கி வந்துள்ளது. கொழுமம், அருகில் இந்த ஆற்றுடன் அசுவநதி குதிரை ஆறு|குதிரையாற்றுடன் இணைந்து வடக்காக செல்கிறது.    

சங்ககால தமிழ்ப்பெயர்: **ஆன்பொருநை** (ஆநிரைகள் நிறைய இவ்வாற்றங்கரைகளில் காணப்பட்டதால் இப்பெயர்)

## காட்சியகம்

File:Amaravathy River Kadathur.JPG|கடத்தூர் அர்சுனேஸ்வரர் கோயில் அருகே அமராவதி ஆறு
File:Dry-Amaravathi-at-Karur.JPG|கரூரில் வற்றிய அமராவதி ஆற்றுப்படுகை.
File:Defunct-Amaravathi-Toll-Plaza-Karur.jpg|கரூர் தேசிய நெடுஞ்சாலையில் உள்ள சுங்கச் சாவடி


## மேற்கோள்கள்

பகுப்பு:கரூர் மாவட்ட ஆறுகள்
பகுப்பு:காவிரியின் துணை ஆறுகள்
பகுப்பு:திருப்பூர் மாவட்ட ஆறுகள்
ஊ தாண்ட்

**ஊ தாண்ட்** (*U Thant*, ஜனவரி 22, 1909 – நவம்பர் 25, 1974) என்பவர் மியான்மாரைச் சேர்ந்த இராஜதந்திரியும் ஐக்கிய நாடுகள் அவையில் 1961 முதல் 1971 வரை பணியாற்றிய 3வது பொதுச் செயலாளரும் ஆவார்.

## ஆரம்ப வாழ்க்கை
ஊ தாண்ட் பர்மாவின் பண்டானோ என்ற இடத்தில் பிறந்தார். தனது 14வது வயதில் தனது தந்தையை இழந்தார். ரங்கூன் பல்கலைக்கழகக் கல்லூரியில் மேற்கல்வி கற்று பின்னர் தனது பிறந்த ஊரின் தேசியக் கல்லூரியில் தலைமை ஆசிரியரானார். தாண்ட் பல நூல்களை மொழிபெயர்த்தார். 1948 இல் இவர் அரச சேவையில் அமர்ந்தார். 1951 முதல் 1957 வரை பர்மிய பிரதமர் ஊ நூவுக்கு செயலாளரானார். பல அனைத்துலக மாநாடுகளில் பங்கு பற்றினார். 1955 இல் இந்தோனீசியாவில் முதலாவது ஆசிய-ஆபிரிக்க உச்சிமாநாட்டின் செயலாளராக இருந்தார். இம்மாநாடு அணி சேரா நாடுகள் அமைப்பை உருவாக்கியது.

1957 முதல் 1961 வரை ஐநாவின் பர்மாவுக்கான நிரந்தர அங்கத்துவராக இருந்தார். அல்ஜீரியாவின் விடுதலைக்காகக் கடுமையாக உழைத்தார்.

## ஐநா பொதுச் செயலாளர்

நவம்பர் 3, 1961 இல் தாண்ட் ஐநாவின் பதில் செயலாளர் நாயகம் ஆனார். நவம்பர் 30, 1962 இலிருந்து செயலாளர் நாயகமாக ஏகமனதாகத் தெரிவு செய்யப்பட்டார். கியூபாவின் ஏவுகணை விவகாரம், கொங்கோ உள்நாட்டுப் போர் ஆகியவற்றின் முடிவுக்குக் கொண்டுவந்ததில் இவரது பங்கு முக்கியமானது. இவர் 
டிசம்பர் 31, 1971 இல் சேவையில் இருந்து இளைப்பாறினார்.

## மறைவு
ஊ தாண்ட் நவம்பர் 25, 1974 இல் புற்றுநோய் காரணமாக நியூயோர்க்கில் காலமானார்.

## வெளி இணைப்புகள்
* ஊ தாண்டின் ஐநா படங்கள்

பகுப்பு:பர்மிய மக்கள்
பகுப்பு:ஐக்கிய நாடுகள் சபையின் பொதுச் செயலாளர்கள்
பகுப்பு:1909 பிறப்புகள்
பகுப்பு:1974 இறப்புகள்
பரமபதம் (விளையாட்டு)

thumb|222px|right|பரமபதம்
thumb|222px|right|தாயம் உருட்டும் சோழி, 5 விழுந்துள்ளது
**பரமபதம் (ஏணியும் பாம்பும்)** ஒரு பாரம்பரிய பலகை விளையாட்டு. இரண்டுக்கு மேற்பட்டோர் விளையாடும் இவ்விளையாட்டில் பலகை சதுரக் கட்டங்களைக் கொண்டதாக இருக்கும். பொதுவாக 8×8, 10×10, 12×12 எண்ணிக்கையில் சதுரக் கட்டங்கள் இருக்கும். சில கட்டங்களை ஏணிகளும், பாம்புகளும் இணைக்கும். ஏணிகள், பாம்புகளின் எண்ணிக்கை, அமைப்பு போன்றவையும் பலகைக்குப் பலகை வேறுபடலாம்.

## வரலாறு
இவ் விளையாட்டு பண்டைய இந்தியாவில் கி.மு இரண்டாம் நூற்றாண்டளவில் விளையாடப்பட்டது. 1892 அளவில் இங்கிலாந்தில் அறிமுகமானது. இவ்விளையாட்டு நல்வினைகளதும், தீவினைகளதும் பெறுபேறுகளைக் குழந்தைகளுக்கு விளக்குவதாக அறிமுகம் செய்யப்பட்டிருக்கலாம்.

## வைகுண்ட ஏகாதசி
வைகுண்ட ஏகாதசியன்று இரவு முழுவதும் கண்விழித்திருக்கும் பொருட்டு இவ்விளையாட்டை பெரும்பாண்மையான வைணவர்கள் விடியும் வரை விளையாடுவர். பாவம் செய்பவர்கள் வாழ்வில் கீழே இறங்குவர் என்பதையும், புண்ணியம் செய்தால் திருமாலின் வைகுண்டத்தை எளிதாக அடையலாம் என்ற கருத்தை வலியுறுத்தும் பொருட்டு இவ்விளையாட்டு அன்று வைணவர்களால் விளையாடப்படுகின்றது. 

## விளையாடும் முறை
தாயக்கட்டையை உருட்டுவதன் மூலம் காய்களை நகர்த்துவதாக இவ்விளையாட்டு அமைகிறது. இரண்டு முதல் பலர் விளையாடலாம். இதனை விளையாட சிறப்புத் தேர்ச்சிகள் எதுவும் வேண்டியதில்லை. பொதுவாக தொடங்குவதற்கு ஒருவர் "1" இனைத் தாயக்கட்டையில் பெற வேண்டியிருக்கும். பின்னர் மாறிமாறித் தாயக்கட்டைகளை உருட்டிக் கிடைக்கும் எண்ணிக்கைகேற்ப காய் நகர்த்தப்படும். ஏணியின் அடியை அடையும் காய் ஏணியின் உச்சிக்கும் பாம்பின் வாயை அடையும் காய் பாம்பின் வாலுக்கும் செல்லும். இந்தத் தடைகளைத் தாண்டி கடைசிக் கட்டத்தை அடையும் காய் வெற்றியடையும்.

## மேற்கோள்கள்

பகுப்பு:பலகை விளையாட்டுகள்
கதே பசிபிக்

**கதே பசிபிக்** அலது **கேத்தே பசிபிக்** (*Cathay Pacific*) ஹொங் கொங்கைத் தளமாகக் கொண்ட விமானசேவை நிறுவனமாகும். ஹொங் கொங்கின் தேசிய விமானசேவை நிறுவனமான இந்நிறுவனம் ஹொங் கொங் சர்வதேச விமான நிலையத்தைத் தளமாகக் கொண்டு இயங்குகின்றது. உலகின் 120 விமான நிலையங்களுக்கு பயணிகள், சரக்கு விமானப் பறப்புக்களை மேற்கொள்கிறது. 1946 இல் ஆரம்பிக்கப்பட்ட இந்நிறுவனம் ஸ்கைரக்ஸ் ஐந்து நட்சத்திர அங்கீகாரம் வழங்கிய் ஐந்து விமானசேவை நிறுவனங்களுள் ஒன்றாகும்.

## மேற்கோள்கள்

பகுப்பு:ஆங்காங்
பகுப்பு:விமானசேவை நிறுவனங்கள்
ஆதிபுத்தர்

thumb|300px|சமந்தபத்திரர் தன் இணை சமந்தபத்ரியுடன்

பௌத்தத்தில், **ஆதிபுத்தர்** என்பது ஆதியிலிருந்தே இருக்கக்கூடிய புத்தரை குறிப்பதாக உள்ளது. இந்த ஆதிபுத்தர், பிரபஞ்சம் தோன்றியதற்கு முன்னதாகவே தானாக வெளிப்பட்டு தோன்றியவராக கருதப்படுகிறார். திபெத்திய பௌத்தம், சமந்தபத்திரரையும் வஜ்ரதாரரையும் ஆதிபுத்தராக கருதின்றது. 

அதியோகத்தில் ஆதிபுத்தரை குறித்த பல்வேறு சாதனங்கள்(साधनं) உள்ளன
## மேற்கோள்கள்


## வெளி இணைப்புகள்
*ஆதிபுத்தர் 
*வஜ்ரதாரர் 

பகுப்பு:புத்தர்கள்
ஆத்திரேலியத் தொழில் கட்சி

**ஆஸ்திரேலிய தொழிற்கட்சி** (*Australian Labor Party*, ALP) என்பது ஆஸ்திரேலியாவின் ஒரு முக்கிய அரசியல் கட்சியாகும்.

### தலைவர்கள்
* ஜூலியா கிலார்ட் ஜூன் 24, 2010 - இன்றுவரை
* கெவின் ரட் 2006 – ஜூன் 24 2010
* கிம் பீஸ்லி 2005–06
* மார்க் லேத்தம் 2003–05
* சைமன் கிறீன் 2001–03
* கிம் பீஸ்லி 1996–2001
* போல் கீட்டிங் 1991–96 (பிரதமர் 1991–96)
* பொப் ஹோக் 1983–91 (பிரதமர் 1983–91)
* பில் ஹெய்டன் 1977–83
* கஃப் விட்லம் 1967–77 (பிரதமர் 1972–75)
* ஆர்தர் கால்வெல் 1960-67
* எச். வி. எவாட் 1951–60
* பென் சிஃப்லி 1945-51 (பிரதமர் 1945-49)
* பிரான்க் போர்ட் 1945 (பதில் பிரதமர் 1945)
* ஜோன் கேர்ட்டின் 1935–45 (பிரதமர் 1941–45)
* ஜேம்ஸ் ஸ்கலின் 1928–35 (பிரதமர் 1929–32)
* மத்தியூ சார்ல்ட்டன் 1922–28
* பிராங்க் டியூடர் 1916–22
* பில்லி ஹியூஸ் 1915–16 (பிரதமர் 1915–23, 1916 இல் கட்சியில் இருந்து வெளியேற்றப்பட்டார்)
* அண்ட்ரூ ஃபிஷர் 1907–15 (பிரதமர் 1908–09, 1910–13, 1914–15)
* கிறிஸ் வாட்சன் 1901–07 (பிரதமர் 1904)

## மேற்கோள்கள்

## வெளி இணைப்புகள்
* ஆஸ்திரேலிய தொழிற்கட்சியின் இணையதளம்

பகுப்பு:ஆத்திரேலிய அரசியல் கட்சிகள்
பகுப்பு:1891இல் நிறுவப்பட்ட அரசியல் கட்சிகள்
லிபரல் கட்சி (ஆஸ்திரேலியா)

**ஆத்திரேலிய லிபரல் கட்சி** (*Liberal Party of Australia*) என்பது ஆஸ்திரேலியாவின் ஒரு முக்கிய அரசியல் கட்சியாகும்.

ஐக்கிய ஆஸ்திரேலியா கட்சி என்ற பெயரில் இருந்த கட்சி கலைக்கப்பட்டு 1943 இல் நடந்த பொதுத்தேர்தலுக்கு அடுத்த ஆண்டு லிபரல் கட்சி அமைக்கப்பட்டது. அதற்குப் பின்னர் லிபரல் கட்சி ஆஸ்திரேலியத் தொழிற் கட்சியுடன் ஆட்சிக்காகப் போட்டியிடுகிறது. நடுவண் அரசியலில் 1983 இலிருந்து எதிர்க் கட்சியாக இருந்த லிபரல் கட்சி 1996 இல் பெரும் வெற்றி பெற்று ஆஸ்திரேலியத் தேசியக் கட்சியுடன் இணைந்து ஆட்சி அமைத்தது. அதன் பின்னர் நடந்த மூன்று தேர்தல்களிலும் தேசியக் கட்சியுடன் இணைந்து வெற்றி பெற்றது. நவம்பர் 24, 2007 தேர்தலில் தொழிற் கட்சியிடம் இக்கூட்டணி பெரும் தோல்வி கண்டது. மாநில அளவில் ஆஸ்திரேலியாவின் அனைத்து ஆறு மாநிலங்களிலும் மற்றும் இரண்டு பிரதேசங்களிலும் லிபரல் கட்சி எதிர்க்கட்சியாக உள்ளது.

## மேற்கோள்கள்

## வெளி இணைப்புகள்

* Liberal Party of Australia
* Liberal Party of Australia ephemera digitised and held by the National Library of Australia

பகுப்பு:ஆத்திரேலிய அரசியல் கட்சிகள்
பகுப்பு:1944இல் நிறுவப்பட்ட அரசியல் கட்சிகள்
கெவின் ரட்

**கெவின் மைக்கல் ரட்** (*Kevin Michael Rudd*, பிறப்பு: செப்டம்பர் 21, 1957) ஆஸ்திரேலியாவின் அரசியல்வாதியாவார். இவர் ஜூன் 2013 முதல் ஆஸ்திரேலியத் தொழிற்கட்சித் தலைவராகவும், நாட்டின் 26வது பிரதமராகவும் இருப்பவர். இதற்கு முன்பு 2007 முதல் 2010 வரை பிரதமராகவும், 2006 முதல் 2010 வரை ஆஸ்திரேலியத் தொழிற்கட்சித் தலைவராகவும் இருந்தார். 1949ஆம் ஆண்டு ராபர்ட் மென்சீஸ்க்கு பிறகு தற்போதுதான் ஆஸ்திரேலியாவில் ஒரு முன்னால் பிரதமர் மீண்டும் பிரதமாகிறார்.

ஒருபால் திருமணங்களை வெளிப்படையாக ஆதரித்த முதல் ஆஸ்திரேலிய பிரதமர் கெவின் ரட்தான். ஆஸ்திரேலிய வரலாற்றிலேயே அதிகமான பெண்கள் அங்கம் பெற்றுள்ளதும் இவரின் இரண்டாவது அமைச்சரவையில்தான்.

ஆஸ்திரேலியத் தொழிற்கட்சி 2013ஆம் ஆண்டு தேர்தலில் தோல்வியுற்றது. அதனைத் தொடர்ந்து கெவின் ரட் 18 செப்டம்பர் 2013 அன்று இரண்டாவது தடவையாக பிரதமர் பதவியை துறந்தார் 

## மேற்கோள்கள்

## வெளி இணைப்புகள்
* Official Parliamentary homepage for Kevin Rudd 

பகுப்பு:ஆத்திரேலிய அரசியல்வாதிகள்
பகுப்பு:ஆத்திரேலியப் பிரதமர்கள்
பகுப்பு:1957 பிறப்புகள்
பகுப்பு:வாழும் மக்கள்
ஆங்கிலேயக் கால்வாய்

**ஆங்கிலேயக் கால்வாய்** (*English Channel*) அல்லது **ஆங்கிலக் கால்வாய்** அட்லாண்டிக் பெருங்கடலில் பெரிய பிரித்தானியாத் தீவையும் வடக்கு பிரான்சையும் பிரிக்கும் ஒரு நீரிணை ஆகும். அத்துடன் இது வட கடலை அட்லாண்டிக் கடலுடன் இணைக்கிறது. இது கிட்டத்தட்ட 562 கி.மீ.. நீளமும் 240 கி.மீ.. அதிகூடிய அகலமும் கொண்டது. டோவர் நீரிணையில் இதன் அகலம் 34 கி.மீ.. ஆகும்.

## புவியியல்
200px|thumbnail|right|ஆங்கிலக் கால்வாயின் வரைபடம்
இக்கால்வாய் வழியே பல தீவுகள் அமைந்திருக்கின்றன. அவற்றில் ஆங்கிலக் கடற்பரப்பில் வைட் தீவு (*Isle of Wight*), பிரான்ஸ் கடற்பரப்பில் கால்வாய் தீவுகள் ஆகியன முக்கியமானவை.

## கால்வாய் சுரங்கம்
ஆங்கிலக் கால்வாயை பலர் கால்வாய் சுரங்கத்தினூடாகக் கடக்கின்றனர். இச்சுரங்கத்துக்கான திட்டம் 19ம் நூற்றாண்டின் ஆரம்பத்திலேயே அமைக்கப்பட்டாலும் இது 1994 இலேயே நிறைவானது. இது ஐக்கிய இராச்சியத்தையும் பிரான்சையும் தொடருந்துப் போக்குவரத்து மூலம் இணைக்கிறது.

## மேற்கோள்கள்
ஜோன் ஹவார்ட்

**ஜோன் வின்ஸ்டன் ஹவார்ட்** (*John Winston Howard*, பிறப்பு: ஜூலை 26, 1939) ஆஸ்திரேலியாவின் அரசியல் தலைவரும் அதன் 25வது பிரதமரும் ஆவார். சேர் ரொபேர்ட் மென்சீசுக்கு அடுத்தபடியாக இவரே ஆஸ்திரேலியாவின் நீண்ட காலம் பிரதமராக இருக்கும் தலைவராவார். இவரே ஆஸ்திரேலிய லிபரல் கட்சியின் தலைவராகவும் உள்ளார்.

ஹவார்ட் மால்கம் ஃபிரேசரின் அரசில் 1977-1983 காலப்பகுதியில் பொருளாளராக இருந்தவர். 1985-1989 காலப்பகுதியில் லிபரல் கட்சியின் தலைவராகவும் எதிர்க்கட்சித் தலைவராகவும் (ஆஸ்திரேலிய தேசியக் கட்சியுடன் கூட்டணி) இருந்தார். 1995 இல் இவர் மீண்டும் எதிர்க்கட்சித் தலைவரானார்.

13 ஆண்டு காலம் எதிர்க்கட்சியில் இருந்த லிபரல் கூட்டணி இவரது தலைமையின் கீழ் 1996 இல் நடந்த தேர்தல்களில் பெரும் வெற்றி பெற்று ஆட்சி அமைத்தது. ஹவார்ட் மார்ச் 11, 1996 இல் நாட்டின் 25வது பிரதமரானார். ஹவார்டின் அரசு 1998, 2001, 2004 ஆகிய ஆண்டுகளில் நடந்த தேர்தல்களில் வெற்றி பெற்றது. ஐந்தாவது தடவையும் பிரதமராக இருக்க அவர் எடுத்த் முயற்சிகாள் வெற்றி பெறவில்லை. நவம்பர் 24, 2007 இல் நடந்த தேர்தலில் அவர் கெவின் றட் தலைமையிலான ஆஸ்திரேலியத் தொழிற் கட்சியிடம் படு தோல்வியைச் சந்தித்தார்.

## விருதுகள்
* நூற்றாண்டு விருது (ஜனவரி 2001)

## வெளி இணைப்புகள்
* ஆஸ்திரேலியப் பிரதமர்கள்: ஜோன் ஹவார்ட் 

பகுப்பு:ஆத்திரேலியப் பிரதமர்கள்
பகுப்பு:ஆத்திரேலிய அரசியல்வாதிகள்
பகுப்பு:1939 பிறப்புகள்
பகுப்பு:வாழும் மக்கள்
கைத்துப்பாக்கி

[thumb|300px|ஒர் இசுரேலிய [டெசட் ஈகிள் கைத்துப்பாக்கி.]]
**கைத்துப்பாக்கி** (*handgun*) ஒரு கையினால் பிடித்துச் சுடப்பயன்படும் ஒரு சுடுகலனாகும். கைத்துப்பாக்கிகளில் பல வகைகள் உள்ளன. சிறு கைத்துப்பாக்கி, சுழல் கைத்துப்பாக்கி ஆகியன முக்கிய கைத்துப்பாக்கி வகைகளாகும். சிறுகைத்துப்பாக்கியில் துப்பாக்கிக் குண்டுகள் துப்பாக்கியினுள் இருக்கும். சுழல்கைத்துப்பாக்கியில் சுழலும் நீள் உருளையின் துளைகளுள் குண்டுகள் இடப்படும்.

ஆரம்பத்தில் ஒரே ஒரு தடவை சுடக்கூடிய கைத்துப்பாக்கிகளே உருவாக்கப்பட்டன. அடுத்தடுத்துச் சுடுவதனை சாத்தியப்படுத்தும் முயற்சிகள் தொடர்ந்தன. ஆரம்பத்தில் ஒன்றுக்கு மேற்பட்ட சுடுகுழல்கள் பயபடுத்தப்பட்டன. பத்தொன்பதாம் நூற்றாண்டில் சுழல்கைத்துப்பாக்கி கண்டுபிடிக்கப்பட்டமை ஒரே சுடுகுழலுடன் அடுத்தடுத்துச் சுடுவதைச் சாத்தியமாக்கியது. பின்னர் சிறுகைத்துப்பாக்கிகள் அறிமுகமாயின.

கைத்துப்பாக்கிகள் சிறியவை; பாரங் குறைந்தவை; இலகுவில் எடுத்துச் செல்லவும் மறைத்து வைக்கவும் கூடியவை. சுடுகலன்களின் பயன்பாடு காரணமாக உடற்பலத்தில் சமமற்றவர்களும் ஒரே அளவான தற்பாதுகாப்பு நிலையைக் கொண்டவர்களாக முடிந்தது.

கைத்துப்பாக்கிகள் பொதுவாக தற்பாதுகாப்பு ஆயுதங்களாகவே கருதப்படுகின்றன. தேர்ந்ந்தெடுக்கப்பட்ட இலக்குகளை மிக நெருங்கிச் சென்று தாக்கவும் பயன்படுகின்றன.

## வெளி இணைப்புகள்

* Interactive Illustrated Pistol
* Handgun Database
* Ballistics By The Inch – Relationship between barrel length and bullet velocity.

## மேற்கோள்கள்

*
சுழற்சி

**சுழற்சி** என்பது, ஒரு பொருளின் வட்ட இயக்கமாகும். ஒரு இரு பரிமாணப் பொருளொன்று ஒரு புள்ளியைச் சுற்றிய சுழற்சியைக் கொண்டிருக்கும். ஒரு முப்பரிமாணப் பொருளின் சுழற்சியானது அச்சு எனப்படும் ஒரு கோட்டைச் சுற்றி இருக்கும். இந்த அச்சு சுழலும் பொருளுக்கு ஊடாகச் செல்லுமாயின் அது தன்னைத் தானே சுற்றும் சுழற்சியாகும். அவ்வச்சு பொருளுக்கு வெளியில் இருக்குமாயின் அப்பொருள் ஒரு சுற்றுப்பாதையில் சுற்றுகிறது எனப்படும்.

பம்பரம், பூமி ஆகியவை தமது அச்சைப் பற்றிய சுழற்சி இயக்கத்தைக் கொண்டுள்ளன. பூமியின் சூரியனைச் சுற்றிய இயக்கம் சுற்றுதல் எனப்படுகின்றது.

## கணிதம்

கணிதத்தில் சுழற்சி என்பது ஒரு புள்ளி நிலையாக இருக்கத்தக்க வகையில் அமையும் விறைப்பான பொருளொன்றின் இயக்கத்தைக் குறிக்கும். இது பொருளின் எல்லாப் புள்ளிகளுமே இயங்குகின்ற பெயர்ச்சி என்பதிலிருந்து வேறுபட்டது ஆகும். சுழற்சியின் இந்த வரைவிலக்கணம் இருபரிமாணம், முப்பரிமாணம் ஆகிய இருவகைப் பொருட்களின் இயக்கத்துக்கும் ஏற்புடையது. முப்பரிமாணப் பொருளொன்றின் சுழற்சியின்போது ஒரு கோடு முழுவதுமே நிலையாக இருக்கின்றது. இது இயூலரின் சுழற்சித் தேற்றத்தில் இருந்து பெறப்படுகின்றது.

ஒரு விறைப்பான பொருளின் இயக்கம், சுழற்சி, பெயர்ச்சி அல்லது இரண்டினதும் கூட்டாக அமைகிறது.

பகுப்பு:யூக்கிளிட்டின் வடிவவியல்
பகுப்பு:வடிவவியல்
பகுப்பு:யூக்ளிடிய வடிவவியல்
1930

**1930** (**[[ரோம எண்ணுருக்கள்|MCMXXX]]**) ஒரு புதன்கிழமையில் ஆரம்பமான ஒரு சாதாரண கிரிகோரியன் ஆண்டாகும்.

## நிகழ்வுகள்
* ஜனவரி 26 - இந்திய தேசிய காங்கிரஸ் ஜனவரி 26 ம் நாளை விடுதலை நாளாக (பூரண சுயராஜ்யம்) அறிவித்தது.
* பெப்ரவரி 18 - கிளைட் டொம்பா (Clyde Tombaugh) புளூட்டோவைக் கண்டறிந்தார்.
* மார்ச் 12 - மகாத்மா காந்தி உப்புச் சத்தியாக்கிரகத்தை ஆரம்பித்தார்.
* மார்ச் 28 - கொன்ஸ்டன்டீனபில், அங்கோரா ஆகியன இஸ்தான்புல் மற்றும் அங்காரா எனப் பெயர் மாற்றம் பெற்றன.
* ஏப்ரல் 18 - பிபிசி வானொலி தனது வழமையான செய்தி அறிக்கையில் இந்நாளில் "எந்த செய்திகளும் இல்லை" என அறிவித்தது.
* மே 4/மே 5 - மகாத்மா காந்தி மீண்டும் கைதானார்.
* மே 6 - இரானில் இடம்பெற்ற நிலநடுக்கத்தில் 4,000 பேர் கொல்லப்பட்டனர்.
* மே 19 - தென்னாப்பிரிக்காவில் வெள்ளையினப் பெண்களுக்கு வாக்குரிமை கிடைத்தது.
* ஜூலை 13 - முதலாவது உலகக் கோப்பை காற்பந்தாட்டப் போட்டிகள் ஆரம்பமாயின. லூசியென் லோரென்ட் பிரான்சுக்காக மெக்சிகோவுக்கு எதிராக முதலாவது கோலைப் போட்டார்.
* ஜூலை 30 - முதலாவது உலகக் கோப்பை காற்பந்தாட்டப் போட்டிகளின் இறுதி ஆட்டத்தில் உருகுவே ஆர்ஜெண்டீனாவை 4-2 என்ற கோல் கணக்கில் வெற்றி பெற்றது.
* ஆகத்து 6 - வீரகேசரி நாளிதழ் ஆவணிப்பட்டி பெ. பெரி. சுப்பிரமணியம் செட்டியார் என்பவரால் கொழும்பில் தொடங்கப்பட்டது.
* ஆகஸ்ட் 27 - பெருவில் இராணுவ ஆட்சி ஏற்படுத்தப்பட்டது.
* டிசம்பர் - துருக்கியில் பெண்களுக்கு வாக்களிக்கும் உரிமை வழங்கப்பட்டது.
* டிசம்பர் 28 - மகாத்மா காந்தி பேச்சுவார்த்தைகளுக்காக பிரித்தானியா சென்றார்.

## நாள் அறியப்படாதவை
* நியூத்திரன் கண்டுபிடிக்கப்பட்டது.
* அப்காசியா, ஜோர்ஜியா ஆகியன இணைந்தன.

## பிறப்புகள்
* பெப்ரவரி 3 &ndash; மணி கிருஷ்ணசுவாமி, கருநாடக இசை வாய்ப்பாட்டு கலைஞர் (இ. 2012)
* ஏப்ரல் 13 &ndash; பட்டுக்கோட்டை கல்யாணசுந்தரம், பாடலாசிரியர் (இ. 1959)
* சூன் 8 &ndash; இர. ந. வீரப்பன், மலேசிய எழுத்தாளர் (இ. 1999)
* சூலை 6 &ndash; எம். பாலமுரளிகிருஷ்ணா, கருநாடக இசைப் பாடகர், இசைக்கலைஞர் (இ. 2016)
* சூலை 9 &ndash; கே. பாலச்சந்தர், திரைப்பட இயக்குநர் (இ. 2014)
* ஆகத்து 2 &ndash; ஏ. பி. வெங்கடேசுவரன், இந்திய முன்னாள் வெளியுறவுச் செயலர் (இ. 2014)
* ஆகஸ்ட் 5 &ndash; நீல் ஆம்ஸ்ட்றோங், சந்திரனில் தரையிறங்கிய முதல் மனிதர்
* அக்டோபர் 6 &ndash; ரிச்சி பெனோட், ஆத்திரேலியத் துடுப்பாளர், வர்ணனையாளர் (இ. 2015)
* அக்டோபர் 10 &ndash; ஹரோல்ட் பிண்டர், நோபல் பரிசு பெற்ற ஆங்கில எழுத்தாளர் (இ. 2008)
* நவம்பர் 17 &ndash; பிரேம்ஜி ஞானசுந்தரம் முற்போக்கு எழுத்தாளர், பத்திரிகையாளர் (இ. 2014)

## இறப்புகள்
* ஜூலை 7 - ஆர்தர் கொனன் டொயில், எழுத்தாளர் (பி. 1859)
* நவம்பர் 26 - சேர் பொன்னம்பலம் இராமநாதன், இலங்கையின் தேசியத் தலைவர் (பி. 1851)

## நோபல் பரிசுகள்
* இயற்பியல் - சி. வி. இராமன்
* வேதியியல் - ஹான்ஸ் ஃபிஷர்
* மருத்துவம் - கார்ல் லாண்ட்ஸ்டெய்னெர்
* இலக்கியம் - சிங்கிளையர் லூயிஸ்
* அமைதி - Archbishop Lars Olof Nathan Söderblom

## 1930 நாட்காட்டி

## மேற்கோள்

*
1922

[thumb|130px|right| [ஜனவரி 11: இன்சுலின் மருந்து ஈரிழிவு நோயாளிகளுக்கு பயன்பட்டது.]]
**1922**  (**[[ரோம எண்ணுருக்கள்|MCMXXII]]**) ஒரு ஞாயிற்றுக்கிழமையில் ஆரம்பமான ஒரு சாதாரண கிரிகோரியன் ஆண்டாகும்.

## நிகழ்வுகள்

* ஜனவரி 11 - நீரிழிவு நோய் மருந்தாக இன்சுலின் வெற்றிகரமாகச் சோதிக்கப்பட்டது.
* பெப்ரவரி 5 - ரீடர்ஸ் டைஜஸ்ட் இதழ் வெளியிடப்பட்டது.
* மார்ச் 11 - மகாத்மா காந்தி கைது செய்யப்பட்டார்.
* மே 12 - 20 தொன் விண்கல் வேர்ஜீனியாவில் வீழ்ந்தது.
* ஆகஸ்ட் 28 - ஜப்பான் சைபீரியாவில் இருந்து தனது படைகளை விலக்கச் சம்மதித்தது.
* நவம்பர் 14 - பிபிசி ஐக்கிய இராச்சியத்தில் தனது வானொலி சேவையை ஆரம்பித்தது.
* நவம்பர் 26 - எகிப்திய மன்னன் துட்டன்காமன் என்பவனின் கல்லறைக்குள் ஹவார்ட் கார்ட்டர் மற்றும் கார்னாவன் பிரபு ஆகியோர் சென்றனர். 3000 ஆண்டுகளுக்குப் பின்னர் அதற்குள் சென்ற முதல் மனிதர்கள் இவர்களே.
* டிசம்பர் 16 - போலந்துத் அரசுத்தலைவர் கேப்ரியல் நருடோவிச் சுட்டுக் கொல்லப்பட்டார்.
* டிசம்பர் 30 - ரஷ்யா, உக்ரேன், பெலாரஸ், மற்றும் ட்ரான்ஸ்கவ்காசியா ஆகியன இணைந்து சோவியத் குடியரசுகள் ஆயின.

## பிறப்புகள்
* ஏப்ரல் 14 - அலி அக்பர் கான், இந்துஸ்தானி இசைக் கலைஞர் (இ. 2009)
* மே 5 - டி. ஆர். ராஜகுமாரி, தமிழ்த் திரைப்பட நடிகை
* மே 23 - பாலா தம்பு, இலங்கை இடதுசாரித் தொழிற்சங்கவாதி (இ. 2014)
* டிசம்பர் 19 - கே. அன்பழகன், தமிழக அரசியல்வாதி

## இறப்புகள்
* ஆகஸ்ட் 2 - அலெக்ஸாண்டர் கிரஹாம் பெல், கண்டுபிடிப்பாளர் (பி. 1847)
* டிசம்பர் 27 - தாமஸ் வில்லியம் ரைஸ் டேவிட்ஸ், பாளி அறிஞர் (பி. 1843)

## நோபல் பரிசுகள்
* இயற்பியல் - நீல்ஸ் போர்
* வேதியியல் - பிரான்சிஸ் ஆஸ்டன்
* மருத்துவம் - ஆர்ச்சிபால்ட் ஹில், ஒட்டோ மெயெரோஃப்
* இலக்கியம் - ஜசிண்டோ பெனெவெண்டே
* அமைதி - ஃபிரிட்ஜோஃப் நான்சென்

## 1922 நாட்காட்டி

*
மூரித்தானியா

**மூரித்தானியா** அல்லது **மவுரித்தேனியா** (*Mauritania*, அரபு: موريتانيا , அல்லது **மூரித்தானிய இஸ்லாமியக் குடியரசு**, என்பது வடமேற்கு ஆபிரிக்காவில் உள்ள ஒரு நாடாகும். இதன் எல்லைகளாக மேற்கில் அத்திலாந்திக் பெருங்கடல், தென்மேற்கில் செனெகல், கிழக்கு மற்றும் தென்கிழக்கே மாலி, வடகிழக்கே அல்ஜீரியா, வடமேற்கே மேற்கு சகாரா ஆகியன அமைந்துள்ளன.

## வெளி இணைப்புகள்
* சிஐஏ தரவுகள் 
* மூரித்தானிய அரசு இணையத்தளம்
* ஓல்ஆபிரிக்கா.கொம் செய்திகள்

270px|thumb|left|மூரித்தானியா
thumb|left|சிங்குவத்தி பள்ளிவாசல்

## மேற்கோள்கள்

பகுப்பு:வடக்கு ஆப்பிரிக்க நாடுகள்
பகுப்பு:மவுரித்தேனியா
பகுப்பு:ஐக்கிய நாடுகள் சபையின் உறுப்பு நாடுகள்
குபெக்கு

**குபெக்கு** (பிரெஞ்சு: *Québec*) என்பது கனடாவின் ஒரு மாகாணம் ஆகும். ஒன்றுபட்ட கனடாவில் இம்மாகாண மக்கள் தம்மை ஒரு தனித் தேசிய இனமாக அறிவித்துள்ளனர்.

குபெக்கு கனடாவின் பரப்பளவில் மிகப்பெரிய மாகாணமும், மக்கள் தொகையில் ஒன்டாரியோவுக்கு அடுத்தபடியாக இரண்டாவது பெரிய மாகாணமும் ஆகும். இம்மாகாணத்தில் வாழும் மக்களில் பெரும்பான்மையானோர் சென் லோரன்ஸ் ஆற்றுப் படுகையில் வாழ்ந்து வருகிறார்கள். மத்திய மற்றும் வடக்குப் பகுதிகளில் கனடாவின் ஆதிகுடிகள் வாழ்ந்து வருகிறார்கள்.

## மேற்கோள்கள்


## வெளி இணைப்புகள்
* கியூபெக்கை அறியுங்கள்  - 
* கியூபெக் அரசு இணையத்தளம்  - 


பகுப்பு:கனடிய மாகாணங்களும் ஆட்சி நிலப்பகுதிகளும்

பகுப்பு:பிரான்சியம் அதிகாரபூர்வ மொழியாக உள்ள நாடுகளும் ஆள்புலங்களும்
1912

[right|thumb|150px| [ஏப்ரல் 15: டைட்டானிக் கப்பல் மூழ்கியது.]]
**1912**  (**[[ரோம எண்ணுருக்கள்|MCMXII]]**) ஒரு திங்கட்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் இவ்வாண்டு ஒரு ஞாயிற்றுக்கிழமையில் ஆரம்பமானது.

## நிகழ்வுகள்
* ஜனவரி 1 - சீனக் குடியரசு அமைக்கப்பட்டது.
* ஜனவரி 8 - ஆபிரிக்க தேசியக் காங்கிரஸ் அமைக்கப்பட்டது.
* மார்ச் 1 - ஆல்பேர்ட் பெரி என்பவர் ஓடும் விமானத்தில் இருந்து பாரசூட் மூலம் குதித்த முதலாவது மனிதரானார்.
* ஏப்ரல் 14 - டைட்டானிக் கப்பல் 11:40 மணிக்கு பனிப்பாறையுடன் மோதியது.
* ஏப்ரல் 15 - டைட்டானிக் கப்பல் 2:20 மணிக்கு 1,494 பேருடன் மூழ்கியது.
* மே 26 - இலங்கையில் இருந்து 7 பேரடங்கிய முதல் தொகுதி சிறைக்கைதிகள் அந்தமான் தீவுகளுக்கு அனுப்பப்பட்டனர்.
* ஜூன் 5 - ஐக்கிய அமெரிக்காவின் கடற்படையினர் கியூபாவில் இறங்கினர்.
* அக்டோபர் 8 - மொண்டெனேகிரோ துருக்கி மீது போரை அறிவித்தது.

## பிறப்புகள்
* ஏப்ரல் 27 - சோரா சேகல், இந்தியத் திரைப்பட நடிகை (இ. 2014)
* மே 12 - மாயவரம் வி. ஆர். கோவிந்தராஜ பிள்ளை கருநாடக இசை வயலின் வாத்தியக் கலைஞர் (இ: 1979)
* ஆகஸ்ட் 12 - சோ. சிவபாதசுந்தரம், வானொலி ஒலிபரப்பாளர், பிபிசி தமிழ் ஒலிபரப்புக்கு தமிழோசை எனப் பெயரிட்டவர் (இ. 2000)

## இறப்புகள்
## நோபல் பரிசுகள்
* இயற்பியல் - நில்ஸ் டாலென்
* வேதியியல் - விக்டார் கிறிக்னார்ட், போல் சபாட்டியெர்
* மருத்துவம் - அலெக்சிஸ் கரெல்
* இலக்கியம் - ஜெராட் ஹோப்ட்மான்
* அமைதி - எலிஹு ரூட்

## 1912 நாற்காட்டி

பகுப்பு:1912
1520

[thumb|95px|right| [செப்டம்பர் 22: முதலாம் சுலைமான்]]
[thumb|190px|right| [நவம்பர் 8: ஸ்டொக்ஹோம் இரத்தக்களரி]]
**1520** (**[[ரோம எண்ணுருக்கள்|MDXX]]**) ஜூலியன் நாட்காட்டியில் ஞாயிற்றுக்கிழமையில் ஆரம்பமான ஒரு நெட்டாண்டு ஆகும்.

## நிகழ்வுகள்
* ஜனவரி 18 - டென்மார்க், மற்றும் நோர்வே இரண்டாம் கிறிஸ்டியன் மன்னன் அசுண்டே ஆறு அருகில் இடம்பெற்ற சமரில் சுவீடனைத் தோற்கடித்தான்.
* செப்டம்பர் 22 - முதலாம் சுலைமான் ஓட்டோமான் பேரரசின் மன்னனானான்.
* நவம்பர் 8 - டென்மார்க் படைகள் சுவீடனைத் தாக்கி 100 பேரைக் கொன்றனர்.
* நவம்பர் 28 - தென்னமெரிக்கா ஊடாகப் பயணித்த போர்த்துகேய நாடுகாண்பயணி மகலன் பசிபிக் பெருங்கடலை அடைந்தான். இவனே அட்லாண்டிக் கடலில் இருந்து பசிபிக் கடலை அடைந்த முதலாவது ஐரோப்பியர் ஆவான்.

## பிறப்புகள்

## இறப்புகள்

## 1520 நாட்காட்டி

## மேற்கோள்கள்

பகுப்பு:1520கள்
பகுப்பு:1520
இயூலரின் சுழற்சித் தேற்றம்

**இயூலரின் சுழற்சித் தேற்றம்** (*Euler's rotation theorem*) என்பது வடிவவியல் சார்ந்த ஒரு தேற்றம். இது, "ஒரு முப்பரிமாண வெளியில், விறைப்பான பொருளொன்றில் உள்ள ஏதாவது ஒரு புள்ளி நிலையாக இருக்கும் வகையிலான அதன் இடப்பெயர்வு, அப் புள்ளியூடாகச் செல்லும் அச்சுப் பற்றிய அப்பொருளின் சுழற்சிக்கு ஈடானது" என்கிறது.

1775 ஆம் ஆண்டில் லியோனார்ட் இயூலர் என்பவர், எளிமையான வடிவவியல் முறையைப் பயன்படுத்தி இத் தேற்றத்தை நிறுவினார். அதனால், அவருடைய பெயரைத் தழுவி இத்தேற்றத்துக்கு பெயரிட்டனர். இத்தேற்றம் குறிப்பிடும் சுழற்சி அச்சு இயூலரின் அச்சு எனப்படுகிறது. இது ஓரலகுத் திசையன் (அலகுக்காவி) \mathbf{\hat{e}} இனால் குறிக்கப்படும். இயக்கவியலில் இத்தேற்றத்தின் விரிவின் மூலம் நொடிச் சுழல் அச்சு எனப்படும் கருத்துரு உருவானது.

நேரியல் இயற்கணிதத்தின்படி இத்தேற்றம், "முப்பரிமாண வெளியில், பொதுத் தொடக்கப் புள்ளியைக் கொண்ட ஏதாவது இரு கார்ட்டீசியன் ஆள்கூற்றுத் தொகுதிகள் ஏதாவது நிலைத்த அச்சுப் பற்றிய ஒரு சுழற்சியினால் தொடர்பு பட்டுள்ளன" என்கிறது.

## இவற்றையும் பார்க்கவும்
* இயூலர் கோணங்கள்
* கோண வேகம்

## வெளியிணைப்புகள்
*Euler's original treatise in *The Euler Archive*: entry on E478, first publication 1976 (pdf)
*Euler's original text (in Latin) and English translation (by Johan Sten)

பகுப்பு:வடிவவியல் தேற்றங்கள்
பகுப்பு:வடிவவியல்
அப்பாச்சி ஆன்ட்

**அப்பாச்சி ஆன்ட்** (*Apache Ant*) என்பது ஜாவா பயன்பாடுகளுக்கான மென்பொருள் உருவாக்க செயல்முறைகளை தானியங்குபடுத்துவதற்கான ஒரு மென்பொருள் கருவியாகும். இதில் ஆன்ட் என்பது *Ant* (*Another Neat Tool*) என்ற ஆங்கிலப் பதத்தில் இருந்து வந்ததாகும். இது 2000 ஆம் ஆண்டின் தொடக்கத்தில் யுனிக்சு *மேக் பில்ட்* கருவிக்கு மாற்றாக அப்பாச்சி டாம்கேட் திட்டத்தில் இருந்து உருவானது. இது *மேக்* போன்றது. ஆனால் ஜாவா மொழியைப் பயன்படுத்தி செயல்படுத்தப்படுகிறது. இதற்கு ஜாவா இயங்குதளம் தேவைப்படுகிறது.

## இவற்றையும் பார்க்க
*கிரேடில்

## உசாத்துணை

## வெளி இணைப்புகள்

*

பகுப்பு:கட்டற்ற மென்பொருட்கள்
பகுப்பு:அப்பாச்சி மென்பொருள் அறக்கட்டளை
பகுப்பு:யாவாத் தளம்
டோவர் நீரிணை

thumb|250px|டோவர் நீரிணையின் அமைவிடம்
**டோவர் நீரிணை** ஆங்கிலக் கால்வாயின் குறுகலான பகுதியில் அமைந்துள்ள நீரிணையாகும். பிரான்சுக்கும் இங்கிலாந்துக்கும் இடையில் அமைந்துள்ள இந்நீரிணை ஆங்கிலக் கால்வாயையும் வடகடலையும் இணைக்கிறது. அத்திலாந்திக் பெருங்கடலுக்கும் வட கடல், பால்டிக் கடலுக்குமிடையிலான பெருமளவு கடற்போக்குவரத்து இந்த நீரிணையினூடாகவே நடைபெறுகிறது. தினமும் ஏறத்தாழ 400 வர்த்தகக் கடற்கலன்கள் இந்நீரிணையைப் பயன்படுத்துகின்றன. 1990கள் வரை இங்கிலாந்துக்கும் பிரான்சுக்குமிடையிலான போக்குவரத்து இந்நீரிணையைக் கடந்தே பெரும்பாலும் அமைந்தது. இப்பொழுது இந்நீரிணைக்கு 45 மீ கீழே செல்லும் சுரங்கப்பாதை இந்நாடுகளை இணைக்கிறது.

பகுப்பு:நீரிணைகள்
மேர்க்குரித் திட்டம்

**மேர்க்குரித் திட்டம்** (*Project Mercury*) என்பது மனிதனை விண்வெளிக்கு அனுப்பும் ஐக்கிய அமெரிக்காவின் முதலாவது விண்வெளித் திட்டமாகும். இத்திட்டம் 1959 இல் ஆரம்பித்து 1963 வரை தொடர்ந்தது. *மேர்க்குரி-அட்லஸ் 6* என்ற விண்கலம் பெப்ரவரி 20, 1962 இல் விண்ணுக்கு முதன் முதலில் அமெரிக்காவின் மனிதனைக் கொண்டு சென்றது.

மேர்க்குரித் திட்டத்தின் மொத்தச் செலவு $1.5 பில்லியன் ஆகும்.

## மனிதரற்ற பயணங்கள்
இத்திட்டம் மொத்தம் 20 தானியங்கிகளைக் கொண்டு சென்றது. இவற்றில் சிலவே வெற்றிகரமானதாக இருந்தன. இவற்றில் பின்வரும் 4 பயணங்களில் மனிதரல்லாத விலங்குகள் கொண்டு செல்லப்பட்டன.

* *லிட்டில் ஜோ 2* (சாம் என்ற குரங்கு டிசம்பர் 4, 1959 இல் 85 கி.மீ. உயரம் கொண்டு செல்லப்பட்டது) 
* *லிட்டில் ஜோ 1B* (மிஸ் சாம் என்ற குரங்கு ஜனவரி 21, 1960 15 கி.மீ. உயரம் சென்றது).
* *மேர்க்குரி-ரெட்ஸ்டோன் 2* (ஹாம் என்ற சிம்பன்சி ஜனவரி 31, 1961 இல் கொண்டு செல்லப்பட்டது).
* *மேர்க்குரி-அட்லஸ் 5* (ஏனொஸ் என்ற சிம்பன்சி நவம்பர் 29, 1961 இல் பூமியை 2 தடவைகள் சுற்றி வர அனுப்பப்பட்டது).

## மனிதப் பயணங்கள்

* *மேர்க்குரி-ரெட்ஸ்டோன் 3* - அலன் ஷெப்பர்ட், மே 5, 1961 இல் மொத்தம் 15 நிமி 28 செக் நேரம் விண்வெளியில் இருந்தார்.
* *மேர்க்குரி-அட்லஸ் 6* - ஜோன் கிளென், பெப்ரவரி 20, 1962 இல் 4 மணி 55 நிமி 23 செக் நேரம் பூமியைச் சுற்றிய முதல் மனிதர் (3 தடவை சுற்றினார்).
* *மேர்க்குரி-அட்லஸ் 7* - ஸ்கொட் கார்பென்ரர், மே 24, 1962 இல் 4 மணி 56 நிமி 15 செக் நேரம் 3 தடவை பூமியைச் சுற்றினார்.
* *மேர்க்குரி-அட்லஸ் 8* - வொல்லி ஷீர்ரா, அக்டோபர் 3, 1962 இல் 9 மணி 13 நிமி 11 செக் நேரம் 6 தடவை பூமியைச் சுற்றினார்.
* *மேர்க்குரி-அட்லஸ் 9* - கோர்டன் கூப்பர், மே 15, 1963 இல் 1 நாள் 10 மணி 19 நிமி 49 செக் நேரம் 22 தடவை பூமியைச் சுற்றினார்.

## வெளி இணைப்புகள்
* மேர்க்குரித் திட்டம் 
thumb|200px|left|மேர்க்குரித் திட்ட விண்வெளிவீரர்கள்

பகுப்பு:அமெரிக்க விண்வெளித் திட்டங்கள்
பாஸ் நீரிணை

thumb|350px|right|பாசு நீரிணை மற்றும் அதனுடன் இணைந்த முக்கிய தீவுகள்
**பாசு நீரிணை** (*Bass Strait*) தாசுமானியாவை ஆத்திரேலியப் பெருநிலப்பரப்பின் தெற்குப் பகுதியை (குறிப்பாக விக்டோரியா மாநிலத்தை) பிரிக்கும் கடல் நீரிணையாகும்.

## கண்டுபிடிப்பு
இந்நீரிணையை 1797 இல் முதலில் அடைந்த ஐரோப்பியர் ஜோர்ஜ் பாஸ் என்பவர். இவரது நினைவாக நியூ சவுத் வேல்ஸ் ஆளுநர் ஜோன் ஹண்டர் இந்நீரிணைக்குப் இப்பெயரைச் சூட்டினார்.

இந்நீரிணை மிகக் குறுகலான இடத்தில் 240 கி.மீ. அகலமானது. பொதுவாக 50 மீட்டர் ஆழமானது. இங்குள்ள கிங் தீவு, பிளிண்டர்ஸ் தீவு போன்றவற்றில் மனித குடியேற்றங்கள் இடம்பெற்றன. இந்நீரிணைப் பகுதியில் பெற்றோலிய வளம் கண்டுபிடிக்கப்பட்டுள்ளது. இந்நீரிணைக்குக் குறுக்காகப் பயணிக்க இலகுவான முறை வான்வழிப் போக்குவரத்தாகும்.

தாஸ்மானியாவின் ஏனைய நீர் நிலைகளைப் போலவே பாஸ் நீரிணையின் குறைந்த ஆழம் காரணமாக கடல் கொந்தளிப்பு அடிக்கடி ஏற்படுவதுண்டு. இதனால் 19ம் நூற்றாண்டு காலப்பகுதியில் பல கப்பல்கள் காணாமல் போயுள்ளன. இந்நீரிணையில் கிழக்குப் பகுதியைக் கண்காணிக்கும் பொருட்டு 1848 ஆம் ஆண்டில் டீல் தீவில் கலங்கரை விளக்கம் ஒன்று நிறுவப்பட்டது. பின்னர் 1859 இலும், 1861 இல் கிங் தீவிலும் வெளிச்ச வீடுகள் அமைக்கப்பட்டன.

## தீவுகள்
இந்நீரிணையில் 50 க்கும் மேற்பட்ட தீவுகள் உள்ளன. அவற்றில் சில வருமாறு
* மேற்குப் பகுதி
** கிங் தீவு
** ஹண்டர் தீவு
** ரொபின்ஸ் தீவு
* தெற்குப் பகுதி
** பிளிண்டர்ஸ் தீவு
** கேப் பாரன் தீவு
** கிளார்க் தீவு
** 50இற்கும் மேற்பட்டவை
* வடகிழக்க்குப் பகுதி
** டீல் தீவு
** ஹோகன் தீவு
** கேர்ட்டிஸ் தீவு

பகுப்பு:ஆஸ்திரேலிய நீரிணைகள்
பெரிங் நீரிணை

**பெரிங் நீரிணை** ஆசியாவின் இரசியாவுக்கும் வட அமெரிக்காவின் அலாஸ்காவுக்கும் இடையிலுள்ள நீரிணையாகும். வட துருவத்துக்கு அருகில் அமைந்துள்ளது. இந்நீரீணை ஏறத்தாழ 92 கி.மீ அகலமானது. இதன் சராசரி ஆழம் 30 முதல் 50 மீ ஆகும். இந்நீரிணையை செமியோன் டெஸ்னெவ் 1648 இல் கடந்தார். ஆயினும் 1728 இல் இந்நீரிணையைக் கடந்த பெரிங் என்பவரது பெயரே இந்நீரிணைக்குச் சூட்டப்பட்டது. முற்காலத்தில் இந்நீரிணைக்குக் குறுக்காக நிலத்தொடர்பு அல்லது பனி உறைந்திருந்ததால் மனிதரும் மிருகங்களும் கடக்கக் கூடியதாக இருந்ததாக அறிவியலாளர்கள் கருதுகின்றனர். இதுவே பெரிங் பாலம் என்றழைக்கப்படுகிறது. இந்நீரிணைக்குக் குறுக்காக பாலம் அல்லது நிலக்கீழ் சுரங்கம் அமைப்பதற்கான யோசனைகள் உள்ளன.

## மேலும் பார்க்க
* பெரிங் பாலம்

பகுப்பு:நீரிணைகள்
பளிங்கு அரண்மனை

thumb|300px|1891 இல் ஹைட் பார்க்கில் இடம்பெற்ற பாரிய கண்காட்சி
right|300px|thumb|விக்டோரியா மகராணி பாரிய கண்காட்சியைத் திறந்து வைக்கிறார்

**பளிங்கு அரண்மனை** (*The Crystal Palace*) என்பது லண்டனில் ஹைட் பார்க் என்ற இடத்தில் 1851 ஆம் ஆண்டில் இடம்பெற்ற பாரிய ஒரு கண்காட்சிக்காகக் கட்டப்பட்ட ஒரு மாளிகையாகும். இது தூய இரும்பினால் ஆக்கப்பட்ட கண்ணாடி அரண்மனையாகும். உலகெங்கணும் இருந்து 14,000 க்கு மேற்பட்டோர் இம்மாளிகையின் 990,000 சதுர மீட்டர் கண்காட்சிக்கூடத்தில் தமது காட்சிப் பொருட்களை வைத்திருந்தனர். ஜோசப் பாக்ஸ்டன் என்பவரால் வடிவமைக்கப்பட்ட இம்மாளிகை 1850 அடி (564 மீ) நீளமும் 110 அடி (34 மீ) உயரமும், உள்ளுயரம் 408 அடியும் (124 மீ) கொண்டது.

கண்காட்சிக்குப் பின்னர் இம்மாளிகை இலண்டனில் உள்ள "சிடென்ஹாம் ஹில்" என்ற இடத்துக்கு இடம்பெயர்க்கப்பட்டது. 1854 ஆம் ஆண்டு முதல் 1936 நவம்பர் 30 இல் இம்மாளிகை தீயில் எரிந்து சாம்பலாகும் வரை இவ்விடத்திலேயே இருந்தது.

பளிங்கு அரண்மனையின் கட்டுமானப் பணிக்கென ஏறத்தாழ 5,000 தொழிலாளர்கள் (ஒரே நேரத்தில் 2,000 பேர்) பங்கு பெற்றிருந்தனர். 900,000 சதுர அடி (84,000 மீ²) கண்ணாடி பயன்படுத்தப்பட்டது.

## இடமாற்றம்
கண்காட்சி ஆறு மாதங்கள் வரை இடம்பெற்றது. கண்காட்சியின் முடிவில் நாடாளுமன்ற எதிர்ப்பாளர்களின் எதிர்ப்புக்கு மத்தியில் இம்மாளிகையை "சிடென்ஹாம் ஹில்" என்ற இடத்துக்கு மாற்றும் முடிவு நாடாளுமன்றத்தினால் எடுக்கப்பட்டு, இரண்டே ஆண்டுகளில் இடம் மாற்றப்பட்டது. விக்டோரியா மகாராணி மீண்டும் இதனைப் புதிய இடத்தில் 1854 ம் ஆண்டில் திறந்து வைத்தார். புதிய இடத்தில் இது ஒரு நிரந்தர கண்காட்சிக்கூடமாக மாற்றப்பட்டது. இம்மாளிகையை ஆரம்ப இடத்தில் கட்டுவதற்கு £150,000 செலவு ஏற்பட்டது. ஆனால் இதனை இடமாற்றுவதற்கு மட்டும் £1,300,000 செலவு செய்யப்பட்டது.

## நெருப்பினால் அழிவு
1936 நவம்பர் 30 இல் இவ்வரண்மனைக்கு முடிவு வந்தது. சில மணி நேரங்களில் இவ்வரண்மனை நெரிப்பில் எரிந்து சாம்பலானது. இம்மாளிகை முறையாகக் காப்புறுதி செய்யப்படாததால் இதன் மீளமைப்புக்கான செலவைப் பெற முடியவில்லை.

இரண்டு பாரிய தண்ணீர்த் தாங்கிகள் மட்டுமே எஞ்சியிருந்தன. இரண்டாம் உலகப் போரின் போது நாசி செருமனியரினால் இலண்டன் இலகுவாக அடையாளங் காணப்படும் என்ற காரணத்தினால் இந்த இரு தாங்கிகளும் அழிக்கப்பட்டன.

## மேற்கோள்கள்

## வெளி இணைப்புகள்

* The Crystal Palace on ArchDaily
* Historic images of Crystal Palace, dating back to the 1850s . Taken by Philip Delamotte but now held by the English Heritage Archive.
* Crystal Palace Museum
* Crystal Palace Park  – map of the park as was until recently
* The Crystal Palace, sources from www.victorianlondon.org
*  including Victorian maps showing the palace
* http://www.ric.edu/rpotter/cryspal.html  Russell Potter's Crystal Palace Page, with information on the Baird Television studios
* A 3D computer model of the Crystal Palace with images and animation
* Park hosts Crystal Palace replica – BBC News 31 May 2008
* The contribution of the structure of the Crystal Palace. Paper written by Isaac López César

பகுப்பு:ஐக்கிய இராச்சியத்தில் உள்ள அரண்மனைகள்
பகுப்பு:இலண்டனில் உள்ள கட்டிடங்கள்